تیموریلر دؤنمینده تورکوستان و خوراسان ایسلام معمارلیغی باخیمیندان ان پارلاق دؤورونو یاشامیش، ۱۵. یوز ایلین سوْنلاریندان باشلایاراق تورکوستان، خارزم، کریمه، قازان و آذربایجان جومهوریتیدا چاغاتای تۆرکجه‌‌سی ده یۆکسک مدنی دیل حالینا گلمیش‌دیر. تیمور سمرقند شهرینی دؤولتین باشکندی ائتدیک‌دن سوْنرا اله کئچیریلمیش یئرلردن صنعتکارلار سمرقن‌ده کؤچورول‌دو. ایسپانیا ائلچی‌سی کلاویخو سمرقندده ۱۵۰ مین صنعتکار عائله‌سی اوْلماسینی سؤیلمیش‌‌دی. بۇ سبب‌دن ۱۴. یوز ایل-۱۵-جی یوز ایللرده سمرقند تاریخی‌نین قیزیل دؤورونو یاشامیش‌دی. تیمور و داوام‌چیلارینین دؤورونده اینکیشاف ائدن صنعتکارلیق و علم سببین‌دن بۇ دؤور تیموری رئنئسان‌سی اوْلاراق دا خاتیرلانماق‌دادیر. ۱۵۰۷-جی میلادی ایلده تیموریلر دؤولتی‌نین وارلیغینا اساسینی اؤزبک‌لرین قویدوغو شئیبانیلر دؤولتی طرفیندن سوْن قویول‌دو. تیموری سولاله‌سیندن اوْلان بابور موباریزه‌ده اۇغور قازانمادیق‌دان سوْنرا اوّلجه افغانیستانا، سوْنرا دا هیندوستانا چکیل‌دی و اوْرادا بؤیوک موغول ایمپیراتورلوغو (هیندیستان تیموریلری ایمپیراتورلوغو) نون اساسینی قوْیدو. بئله‌لیک‌له تیموریلر دؤولتی محو اوْلسا دا، سولاله اوْلاراق اؤز حاکمیّتینی بؤیوک موغول ایمپیراتورلوغو (هیند تیموریلری ایمپیراتورلوغو)'ندا داوام ائتدیره بیل‌دی.